Source: https://www.zakonypreludi.sk/zz/1950-176
Timestamp: 2019-08-19 23:26:07+00:00
Document Index: 12369334

Matched Legal Cases: ['§ 438', '§ 437', '§ 437', '§ 1', '§ 1', 'Súd ', '§ 437']

176/1950 Zb. Nariadenie o spôsobe a rozsahu exekúcie proti družstvám a iným právnickým osobám | Aktuálne znenie
176/1950 Zb.
Nariadenie vlády č. 176/1950 Zb.Nariadenie o spôsobe a rozsahu exekúcie proti družstvám a iným právnickým osobám
o spôsobe a rozsahu exekúcie proti družstvám a iným právnickým osobám.
Vláda Československej republiky nariaďuje podľa § 438 zákona č. 142/1950 Sb., o konaní v občianskych právnych veciach (občiansky súdny poriadok):
(1) Exekúciu proti:
a) ľudovým družstvám, zapísaným v podnikovom registri, v dieloch pre jednotné roľnícke družstvá, ľudové peňažné ústavy, ľudové bytové družstvá a ostatné ľudové družstvá,
b) Velkodistribučnému podniku, zapsanému společenstvu s ručením obmezeným, v Prahe, a Veľkodistribučnému podniku, družstvu s o. r., v Bratislave,
c) Ústředí pro hospodaření se zemědělskými výrobky, zapsanému společenstvu s ručením obmezeným, v Prahe, a Družstvu pre hospodárenie s poľnohospodárskymi výrobkami, družstvu s ručením obmedzeným, v Bratislave,
možno viesť len spôsobom a v rozsahu uvedenom v § 437 ods. 1 občianskeho súdneho poriadku.
(2) Dozorným orgánom v smysle § 437 ods. 1 občianskeho súdneho poriadku je Ústřední rada družstev v Prahe pre družstvá v zemiach českých a Slovenská rada družstiev pre družstvá na Slovensku; u jednotných roľníckych družstiev príslušný okresný národný výbor, u ľudových peňažných ústavov Ministerstvo financií, u družstiev uvedených v odseku 1 písm. b) a c) Ministerstvo vnútorného obchodu.
Ustanovenie § 1 ods. 1 platí aj o právnických osobách, u ktorých všeobecný záujem, najmä rozvoj národného hospodárstva vyžaduje zvýšenú ochranu. Výpočet týchto právnických osôb a príslušných dozorných orgánov určí minister spravodlivosti.
Exekúcia nariadená proti ustanoveniam §§ 1 a 2, ako aj všetky vykonané exekučné úkony sú neplatné. Súd zruší exekúciu i všetky exekučné úkony z úradnej povinnosti (§ 437 ods. 2 občianskeho súdneho poriadku).
Toto nariadenie nadobúda účinnosť dňom 1. januára 1951. Vykoná ho minister spravodlivosti po dohode so zúčastnenými ministrami.